RESOLUCIÓN do 7 de marzo de 2018, da Dirección Xeral de Patrimonio Natural, pola que se nomea o tribunal cualificador e se fixan o lugar e a data de realización da proba teórica dirixida á obtención do certificado de capacitación para o adestramento de cans para garda e defensa da Comunidade Autónoma de Galicia.
Consellería de Medio Ambiente e Ordenación do Territorio — III. Outras disposicións — 22/03/2018

A Resolución do 4 de setembro de 2017, da Dirección Xeral de Patrimonio Natural, pola que se aproban as bases reguladoras que rexerán as probas para obter o certificado de capacitación para o adestramento de cans para a garda e defensa no ámbito da Comunidade Autónoma de Galicia, establece na súa base décima que será a persoa titular da Dirección Xeral de Patrimonio Natural quen designe o tribunal cualificador das probas.
A base oitava, punto 1, da Resolución do 4 de setembro de 2017 establece, así mesmo, que a data ou datas da realización das probas se publicarán no
Diario Oficial de Galicia
cunha anticipación mínima de quince días naturais á data elixida.
De acordo co anterior,
Primeiro. Nomear o persoal cualificador para a realización das probas dirixidas á obtención do certificado de capacitación para o adestramento de cans para garda e defensa da Comunidade Autónoma de Galicia:
• Tribunal titular:
– Presidencia: Susana Cuesta Fariña, subdirectora xeral de Biodiversidade e de Recursos Cinexéticos e Piscícolas.
– Secretaría: Elisa Gago Moldes, xefa do Servizo de Conservación da Biodiversidade.
– Vogal: Sergio Tejedor Giménez, educador canino profesional colaborador do Departamento de Etoloxía da Universidade Autónoma de Barcelona, especialista en educación e modificación de conduta en animais.
– Vogal: Gabriella Tami, educadora canina, doutora en Veterinaria, máster en Etoloxía e en Benestar e Comportamento Animal Aplicado.
– Vogal: Santiago Díaz Vidal, licenciado en Veterinaria.
• Tribunal suplente:
– Presidencia: Nieves López Sánchez, subdirectora xeral de Espazos Naturais
– Secretaría: Agustín Alberto Gil Ramos, xefe do Servizo de Caza e Pesca Fluvial
– Vogal: Benigno Francisco Paz Ramos, instrutor de mobilidade de can guía.
– Vogal: Ángela González Martínez, licenciado en Veterinaria, máster en Etoloxía Clínica e Benestar Animal, diplomada europea en Medicina do Comportamento Animal.
– Vogal: María Teresa Martínez Martínez, licenciada en Veterinaria.
Segundo. O exame teórico, que se desenvolverá segundo o establecido na base novena da Resolución do 4 de setembro de 2017, terá lugar o día 27 de abril de 2018, ás 16.30 horas, na aula número 2 da Escola Galega de Administración Pública (rúa de Madrid, nº 2-4, As Fontiñas) en Santiago de Compostela.
As persoas aspirantes deberán ir acompañadas do documento nacional de identidade orixinal e en vigor, ou con outro documento fidedigno acreditativo da súa identidade e bolígrafo de cor azul.
Contra esta resolución, que non finaliza a vía administrativa, poderá interpoñerse recurso de alzada ante a conselleira de Medio Ambiente e Ordenación do Territorio, no prazo dun mes, contado a partir do día seguinte ao da súa exposición, de conformidade cos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 7 de marzo de 2018